རྣམ་འགྲེལ་ཞོལ་མ་འཛིན་གྲྭས་དགའ་ལྡན་བྱང་རྩེ་གྲྭ་ཚང་གི་བླ་ཐོག་བཅོ་བརྒྱད་པ་བློ་བཟང་བསྟན་པས་མཛད་པའི་བྱང་རྩེ་གྲྭ་ཚང་གི་བརྩི་བཞག་ཏུ་གནང་བའི་རྟགས་རིགས་བརྗོད་དོན་གསལ་བའི་མེ་ལོང་བརྩི་བཞག་ཏུ་བཟུང་ནས་འཆད་ཉན་གནང་དགོས།བསྡུས་ཆེན་འཛིན་གྲྭས།མཁན་ཆེན་དགེ་འདུན་རྒྱ་མཚོས་མཛད་པའི་བསྡུས་གྲྭའི་ལེགས་བཤད་གྲངས་མེད་སྐལ་བཟང་གི་བློ་གྲོས་པད་ཚལ་བཞད་པའི་ལུང་རིགས་ཀྱི་ཉི་མ་དང་།དགེ་བའི་བཤེས་གཉེན་དགེ་འདུན་བསྟན་འཛིན་གྱིས་མཛད་པའི་བསྡུས་གཞུང་ལུང་རིགས་ཉི་མའི་ཟུར་བཀོལ་གཉིས་བརྩི་བཞག་ཏུ་བཟུང་ནས་འཆད་ཉན་གནང་དགོས།བསྡུས་འབྲིང་འཛིན་གྲྭས།བསྡུས་གྲྭའི་ལེགས་བཤད་གྲངས་མེད་སྐལ་བཟང་གི་བློ་གྲོས་པད་ཚལ་བཞད་པའི་ལུང་རིགས་ཀྱི་ཉི་མ་དང་།བསྡུས་གཞུང་ལུང་རིགས་ཉི་མའི་ཟུར་བཀོལ་གཉིས་བརྩི་བཞག་ཏུ་བཟུང་ནས་འཆད་ཉན་གནང་དགོས།བསྡུས་ཆུང་འཛིན་གྲྭས།བསྡུས་གྲྭའི་ལེགས་བཤད་གྲངས་མེད་སྐལ་བཟང་གི་བློ་གྲོས་པད་ཚལ་བཞད་པའི་ལུང་རིགས་ཀྱི་ཉི་མ་དང་།བསྡུས་གཞུང་ལུང་རིགས་ཉི་མའི་ཟུར་བཀོལ་གཉིས་བརྩི་བཞག་ཏུ་བཟུང་ནས་འཆད་ཉན་གང་དྲག་གནང་དགོས་པ་ལགས་སོ།།